text: Kaffetyveri i Fredericia: Tre trailere er fundet 
  03 februar 2011 kl. 10.51
  Sidste fredag blev fire trailere med kaffe stjålet fra Fredericia Havn stjålet. I løbet af ugen har politiet indtil videre fundet de tre af trailerne. Den ene af dem endda stadig med indhold.
  Natten til fredag i sidste uge blev der stjålet 70 ton kaffe fra Fredericia Havn. De 70 ton kaffe var fordelt på fire trailere med 34 paller på hver.
  Alt i alt til en værdi af omkring tre millioner kroner.
  Politiets arbejde har indtil videre gjort, at de tre ud af de fire trailere er blevet fundet. 
  De to af trailerne blev fundet i Erritsø mandag og tirsdag og i går dukkede så op i går i Bramming. Trailerne i Errisø var tomme, men traileren i Bramming var stadig fuld med kaffe.
  Også sidste år blev der stjålet en stor sending kaffe fra havnen i Fredericia. 
   
  - Sidste år i april blev der stjålet to sættevogne med de samme varer, så det er ikke første gang desværre, siger administrerende direktør i Merrild Jan Sterobo til DR Trekanten.
  